Adolfo Antonio Suárez Rivera

**Adolfo Antonio Suárez Rivera** (1927–2008) var en av Den katolske kirkes kardinaler, og tidligere erkebiskop av Monterrey 1983–2003. Han ble utnevnt til kardinal i 1991.

## Liv og virke
### Bakgrinn
Adolfo Antonio Suárez Rivera var sønn av Adolfo Suárez Solórzano og Alicia Rivera de Suárez. Han hadde fem søsken, som alle giftet seg. Han studerte i San Cristóbal de las Casas, Xalapa og senere i Montezuma i New Mexico i USA. Deretter dro han til Roma for å studere teologi i fire år ved Det pavelige universitet Gregoriana, mens han var alumnus ved  Pontificio Colegio Pío Latino Americano.

### Prest
Han ble presteviet 8. mars 1952 på det latinamerikansake presteseminaret Colegio Pio i Roma. Etter å ha tatt doktorgraden i teologi i Roma, studerte han katekese på Det latinamerikanske kateketiske institutt i Santiago de Chile.

Tilbake i Mexico virket han i ti år ved bispedømmets seminar i San Cristóbal de las Casas. Han hadde også verv innen administrasjon og sjelesorg i bispedømmet.

### Biskop, erkebiskop
I 1971 ble han utnevnt til biskop av Tepic av pave Paul VI (1963–78). Han ble konsekrert den 15. august 1971 av Carlo Martini, titularerkebiskop av Abari og apostolisk delegat i Mexico. Han deltok på den tredje generalkonferansen for det latinamerikanske bisperådet (Celam) i Puebla i Mexico våren 1979. Han ble den 8. mai 1980 utnevnt til biskop av Tlalnepantla av pave Johannes Paul II. I denne tiden var han assisterende medlem av Bispekongregasjonen (1979-83). Han deltok på den sjette ordinære bispesynoden høsten 1983 som pavelig delegat og medlem av Den pavelige komité for Latin-Amerika.

Han ble den 8. november 1983 utnevnt til den tiende metropolitterkebiskop av Monterrey, og han tok erkebispedømmet kanonisk i besittelse den 12. januar 1984. Suárez gikk for å være en folkenær erkebiskop. Fra 1988 til 1994 var han president for den meksikanske bispekonferansen. I denne funksjon ble han politisk aktiv; på hans initiativ ble det innført religionsfrihet i Mexico. I 1992 opptok landet diplomatiske fiorbindelser med Den hellige stol.

Han deltok på den fjerde generalkonferansen for Celam i Santo Domingo i Den dominikanske republikk høsten 1992. Den 3. november 1994 ble han utnevnt til apostolisk administrator sede vacante av Ciudad Victoria (til 3. november 1995).

### Kardinal
Han ble kardinalprest i 1994, og ble tildelt *[[Nostra Signora di Guadalupe a Monte Mario]]* som tittelkirke. Han trådte tilbake fra sitt embede som erkebiskop av Monterrey i 2003 i en alder av 76 år.

Kardinal Suárez Rivera meldte avbud til konklavet i april 2005 på grunn av sin helsetilstand.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Kardinal Antonio Samorè (1905–1983) *1920
* Erkebiskop Carlo Martini (1913–1986) *1961
* Kardinal *Adolfo Antonio Suárez Rivera* (1927–2008) *1971

## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church